*Par atklāta konkursa*

*“**Vieglo transportlīdzekļu piegāde”*

*(ID Nr. RS/2023/2) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

Atklātā konkursa 4. daļas (Vieglais mazā klase M1) un 6. daļas (Vieglais mazā klase M1) tehniskajās specifikācijās 1.3 punktā ir norādītas prasības:

* metāla diski ar dekoratīvām uzlikām (4. daļā)
* metāla diski ne mazāk par 15" ar dekoratīvām uzlikām (6. daļā)

**1. jautājums:**

Ja autoražotājs modeļiem, kurus plānojam piedāvāt augstāk minētajās daļās nepiedāvā metāla diskus ar dekoratīvajām uzlikām, vai varam piedāvāt vieglmetāla lietos diskus?

Ja tas ir iespējams, lūdzam 4. daļas un 6. daļas tehnisko specifikāciju 1.3 punkta prasību par diskiem izteikt sekojošā redakcijā:

* metāla diski ar dekoratīvām uzlikām vai vieglmetāla lietie diski (4. daļā)
* metāla diski ar dekoratīvām uzlikām vai vieglmetāla lietie diski ne mazāk par 15" (6. daļā)

**Atbilde:**

Informējam, ka pamatojoties uz Iepirkuma komisijas 13.04.2023. lēmumu veikti grozījumi atklāta konkursa nolikumā attiecībā uz Tehniskās specifikācijas 4. un 6.daļu. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

**2. jautājums:**

Atsaucoties uz izsludināto atklāto konkursu “Vieglo transportlīdzekļu piegāde” (ID Nr. RS/2023/2) vēlamies uzdot jautājumu attiecībā uz iepirkuma 1. daļas tehniskās specifikācijas prasību par automobiļa garumu – Vai automobiļa garums var būt par 10 mm lielāks nekā prasībās noteikts, respektīvi, ja prasībās noteikts maksimālais garums 4430 mm, vai ir iespējams mainīt nolikuma prasību par automobiļa garumu uz 4440 mm?

**Atbilde:**

Informējam, ka pamatojoties uz Iepirkuma komisijas 13.04.2023. lēmumu veikti grozījumi atklāta konkursa nolikumā attiecībā uz Tehniskās specifikācijas 1.daļu. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

Iepirkumu komisijas priekšsēdētāja Karīna Meiberga